У паняцця ёсць і іншыя значэнні, гл. Арланда.

**Арла́нда** (англ.: Orlando) — пяты па велічыні горад штата Фларыда і самы буйны ўнутраны горад паўвострава Фларыда з насельніцтвам 2 975 658 чалавек (2010) ва ўсёй агламерацыі, што робіць яго 17-м па велічыні ў ЗША, шостым па велічыні мегаполісам у паўднёвай частцы Злучаных Штатаў і трэцім па велічыні мегаполісам у штаце Фларыда. Паводле ацэнкі Бюро перапісу насельніцтва ЗША, станам на 2013 год у горадзе пражывалі 255 483 чалавекі, што робіць горад 77-м у спісе гарадоў ЗША паводле колькасці насельніцтва і пятым у Фларыдзе. Арланда быў названы ў гонар Арланда Рыўса, паводле адной са здагадак, салдата арміі ЗША, які ўдзельнічаў ва другой вайне з семіноламі і загінуў у гэтай вобласці.

Арланда вядомы як сусветная сталіца тэматычных паркаў; у 2014 годзе яго славутасці, паркі, канферэнцыі і канвенцыі наведала звыш 62 мільёны наведвальнікаў. Міжнародны аэрапорт Арланда (MCO) з’яўляецца трынаццатым па загружанасці аэрапорт у Злучаных Штатах і 29 сярод самых ажыўленых у свеце.

Найбольш вядомыя і самыя наведвальныя у ЗША і за іх межамі славутасці Арланда ўтвараюць аснову індустрыі турызму: Дыснейуорлд, размешчаны прыкладна за 26 км на паўднёвы захад ад Арланда ў Лэйк Буена Віста, які размясціўся на тэрыторыі ў 24 тысячы гектараў (год адкрыцця — 1971); Юнівёрсал Рэзарт, які адкрыўся ў 1999 годзе як пашырэнне Юнівёрсал Студыяс Фларыда; SeaWorld; Gatorland; і Wet 'N Wild. За выключэннем Walt Disney World, большасць асноўных славутасцей размешчаны ўздоўж вуліцы Інтэрнэшнл Драйв  (англ.) (бел.. Горад таксама з’яўляецца адным з самых ажыўленых амерыканскіх гарадоў для правядзення канферэнцый і канвенцый.

Горад доўгі час з’яўляўся невялікім паселішчам у трапічнай забалочанай сельве, якая кішэла маскітамі і алігатарамі. Аднак, як і іншыя буйныя гарады «сонечнага пояса», Арланда хутка рос на працягу 1980-х гадоў і ў першым дзесяцігоддзі XXI стагоддзя. У Арланда размешчаны Універсітэт Цэнтральнай Фларыды  (англ.) (бел. які з’яўляецца другім па колькасці студэнтаў у Злучаных Штатах. Арланда займае чацвёртае месца ў спісе найбольш прывабных для пражывання амерыканскіх гарадоў.

У расавым плане горад таксама зведаў моцныя змены. У 2000 годзе 50,8 % насельніцтва складалі белыя, 17,5 % — лацінаамерыканцы, 26,9 % — афраамерыканцы, 2,7 % — азіяты.

Гарады-пабрацімы
----------------

* Іспанія Вальядалід, Іспанія (2006)
* Кітай Гуйлінь, Кітай (1986)
* Бразілія Курытыба, Бразілія (1996)
* Мексіка Мантэрэй, Мексіка (2001)
* Расія Арэнбург, Расія (1997)
* Ісландыя Рэйк’янесбайр, Ісландыя (1997)
* Францыя Сена і Марна,Францыя (2002)
* Тайвань Тайнань, Тайвань (2001)
* Японія Ураясу, Японія (1991)
* Расія Валгаград, Расія (2008)

Гл. таксама
-----------

* Масавае забойства ў Арланда

Вядомыя асобы
-------------

* Анжэла Уорнер (нар. 1992) — амерыканскі баскетбаліст.

Зноскі
------

1. ↑  *Dineen, Caitlin*. Orlando breaks visitation record in 2014 **(нявызн.)**. *Orlando Sentinel* (9 красавіка 2015). Архівавана з першакрыніцы July 18, 2014. Праверана April 27, 2015.
2. ↑  Passenger Traffic for past 12 months ending May 2011. Airports.org. Retrieved August 21, 2011.
3. ↑  Murray, Valaer.  List: America's Most-Visited Cities **(нявызн.)**, *Forbes* .
4. ↑  For Nearly Half of America, Grass Is Greener Somewhere Else; Denver Tops List of Favorite Cities | Pew Research Center’s Social & Demographic Trends Project **(нявызн.)**.  Pewresearch.org. Праверана August 2, 2014.
5. ↑  Orlando FL (Florida) ZIP codes, schools, jobs, demographics & more

Спасылкі
--------

* Лагатып Вікісховішча На Вікісховішчы ёсць медыяфайлы па тэме Арланда (Фларыда)

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Instagram · YouTube |
| Тэматычныя сайты | DMOZ |
| Слоўнікі і энцыклапедыі | Вялікая каталанская · Вялікая кітайская · Вялікая нарвежская · Вялікая расійская (старая версія) · Britannica (онлайн) · Brockhaus |
| 

| Нарматыўны кантроль |
| --- |
| BNF: 120066863 · GND: 4119965-0 · ISNI: 0000 0004 0429 6208 · LCCN: n78085432 · NKC: ge394581, ge1103673 · SUDOC: 077714636 · VIAF: 246145424511886830310 |

 |